Κέντρο Νέων Ονήσιλος Σωτήρας

Το Κέντρο Νέων Ονήσιλος Σωτήρας (ή ο Ονήσιλλος Σωτήρας) ήταν κυπριακός αθλητικός σύλλογος από το δήμο Σωτήρας της επαρχίας Αμμοχώστου. Ιδρύθηκε το 1978. Διατηρούσε τμήματα ποδοσφαίρου, καλαθοσφαίρισης και ποδοσφαίρου σάλας.

 Ο Ονήσιλος προέκυψε από την ενοποίηση των σωματείων Ονήσιλος Σωτήρας (με έτος δημιουργίας το 1972) και Κέντρο Νεότητας Σωτήρας (με έτος δημιουργίας το 1975), στις 14 Ιουλίου 1978. Το όνομα της ομάδας προέρχεται από τον βασιλιά της Σαλαμίνας της Κύπρου, τον Ονήσιλο, που έζησε κατά τα τέλη του 6ου και τις αρχές του 5ου αιώνα π.Χ., ο οποίος προσπάθησε να απελευθερώσει το νησί από τους Πέρσες. Η ομάδα αρχικά αγωνίστηκε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ).Το 1984, έχοντας κατακτήσει το Πρωτάθλημα ΣΤΟΚ, ο Ονήσιλος εντάσσεται στην Κυπριακή Ομοσπονδία Ποδοσφαίρου και συμμετέχει στην Γ΄ κατηγορία 1984-85. Στη δεύτερη συμμετοχή του στη Γ΄ κατηγορία, την περίοδο 1985-86, τερμάτισε στη δεύτερη θέση του πρωταθλήματος και προβιβάστηκε στη Β΄ κατηγορία. Στο κύπελλο Κύπρου 1985-86 έφτασε για πρώτη και μοναδική φορά στα προημιτελικά της διοργάνωσης. Όλη τη δεκαετία του 1990 ο Ονήσιλος συμμετείχε στη Β΄ κατηγορία, χωρίς να διεκδικήσει άνοδο στην Α΄ κατηγορία και χωρίς να κινδυνέψει με υποβιβασμό, εκτός από την περίοδο 1992-93. Την περίοδο αυτή τερμάτισε στη δωδέκατη θέση του πρωταθλήματος και έδωσε μπαράζ με την τρίτη ομάδα του πρωταθλήματος Γ΄ κατηγορίας 1992-93, Τσαγγάρη Πελενδρίου. Ο Ονισηλος βγήκε νικητής από τους αγώνες μπαράζ και παρέμεινε στην κατηγορία. Την περίοδο 1999-00 τερμάτισε στην 10 θέση και την περίοδο 2000-01 κατέκτησε την 6η θέση. Την επόμενη περίοδο τερμάτισε στην 4η θέση, τέσσερις βαθμούς πίσω από την 3η θέση που οδηγούσε στην άνοδο στην Α΄ κατηγορία. Την επόμενη περίοδο τα κατάφερε και τερματίζοντας στην 3η θέση, εξασφαλίζει την ιστορική άνοδο του στην ανώτατη κατηγορία της Κύπρου.Η μεγαλύτερη επιτυχία στην ιστορία της ποδοσφαιρικής ομάδα αποτελεί η μία συμμετοχή στην Α΄ κατηγορία, την περίοδο 2003-04. Ο Ονήσιλος τερμάτισε στη 13η και προτελευταία θέση, με αποτέλεσμα να υποβιβαστεί στη Β΄ κατηγορία. Στη μοναδική, έως τώρα, συμμετοχή του στην ανώτατη κατηγορία, πέτυχε 4 νίκες, έφερε 3 ισοπαλίες και δέχτηκε 19 ήττες, συγκεντρώνοντας συνολικά 15 βαθμούς. Η ιστορική πρώτη νίκης της ομάδας στην Α΄ κατηγορία ήλθε από την πρώτη αγωνιστική, στις 24 Αυγούστου 2004, όταν κέρδισε εντός έδρας τη Δόξα Κατωκοπιάς με 3-2. Ακολούθησε η εντός έδρας νίκη επί της Αναγέννησης Δερύνειας με 1-0 την 3η αγωνιστική (13 Σεπτεμβρίου 2004). Ακολούθως κέρδισε ένα εντός έδρα βαθμό φέροντας ισοπαλία 0-0 με το Διγενή Μόρφου την 8η αγωνιστική. Ο επόμενος βαθμός ήλθε τη 15η αγωνιστική όταν έφερε εκτός έδρας ισοπαλία 2-2 με την Αναγέννηση Δερύνειας. Την επόμενη αγωνιστική έφερε εντός έδρας ισοπαλία, πάλι με σκορ 2-2-, με τον Εθνικό Άχνας. Την 25 αγωνιστική έφερε εντός έδρα ισοπαλία (2-2) με την ΑΕΛ Λεμεσού και την 26η και τελευταία αγωνιστική κέρδισε εκτός έδρας τη Δόξα με 4-1.Τις επόμενες πέντε περιόδους συμμετείχε στη Β΄ κατηγορία. Τις πρώτες χρονιές ούτε διεκδίκησε άνοδο στην Α΄ κατηγορία, ούτε κινδύνεψε άμεσα με υποβιβασμό στη Γ΄ κατηγορία. Την περίοδο 2004-05 τερμάτισε στην 8η θέση της βαθμολογίας, την περίοδο 2005-06 στην 10η θέση και την περίοδο περίοδο 2006-07 στην 9η θέση. Ακολούθησε μια 6η θέση την περίοδο 2007-08 και μια ένατη θέση την περίοδο 2008-09. Την περίοδο 2009-10 τερμάτισε στην πέμπτη θέση του πρωταθλήματος Β΄ κατηγορίας. Την περίοδο 2010-11 τερμάτισε στην 11η θέση και την περίοδο περίοδο 2011-12 στην 7η θέση. Την περίοδο περίοδο 2012-13 τερμάτισε στην 11 θέση. Την περίοδο εκείνη είχε προαποφασιστεί ότι από την περίοδο 2013-2014, η Β΄ κατηγορία θα διαχωριζόταν σε δύο ομίλους των 8 ομάδων, με τις ομάδες που θα τερμάτιζαν στις θέσεις 9-12 να συμμετέχουν στο Β2 όμιλο. Έτσι, ο Ονήσιλος την περίοδο 2013-14 συμμετείχε στο Β2 όμιλο. Τερμάτισε στην 8η και τελευταία θέση, με αποτέλεσμα να υποβιβαστεί από τη Β΄ κατηγορία στη Γ΄ κατηγορία για πρώτη φορά στην ιστορία του. 1: Ο Ονήσιλος κέρδισε 32 βαθμούς, αλλά τιμωρήθηκε με αφαίρεση 3 βαθμών από την επιτροπή κριτηρίων της ΚΟΠ και έτσι στην τελική βαθμολογία αναγράφονται 29 βαθμοί. Τον Ιούλιου του 2014, λόγω πολλών οικονομικών προβλημάτων και τιμωριών με αφαίρεση βαθμών από το νέο πρωτάθλημα, απέστειλε επιστολή στην ΚΟΠ με την οποία δήλωνε ότι αποχωρεί από το πρωτάθλημα της Γ΄ κατηγορίας και ουσιαστικά από τις τάξεις της Κυπριακής Ομοσπονδίας Ποδοσφαίρου. Ο Ονήσιλος διαλύθηκε και στη θέση του ιδρύθηκε ο Ονήσιλος Σωτήρας 2014, που εντάχθηκε στην Ποδοσφαιρική Ομοσπονδία Αμμοχώστου-Λάρνακας (ΠΟΑΛ). Από τις ακαδημίες του Ονήσιλου ξεκίνησε το ποδόσφαιρο ο διεθνής κύπριος ποδοσφαιριστής Δημήτρης Χριστοφή. Φεύγοντας από τον Ονήσιλο αγωνίστηκε για μια περίοδο στην Ένωσις Νέων Παραλιμνίου και μετέπειτα στην Ομόνοια Λευκωσίας, όταν μια από τις δαπανηρότερες μεταγραφές στην ιστορία του Κυπριακού Ποδοσφαίρου. Στη συνέχεια αγωνίστηκε στην ελβετική ΦΚ Σιόν. Πρωτάθλημα ΣΤΟΚ (1): 1984 Ο Ονήσιλος διατηρούσε ομάδα καλαθόσφαιρας σε ερασιτεχνικό επίπεδο, η οποία συμμετείχε στην Β΄ κατηγορία καλαθοσφαίρισης ανδρών Κύπρου (όμιλος Λάρνακας/Λευκωσίας), από το 1998. Επιπρόσθετα, η ομάδα διέθετει ομάδες στους έφηβους, στους παίδες και τις νεανίδες, που συμμετείχαν στα αντίστοιχα πρωταθλήματα της Κυπριακής Ομοσπονδίας Καλαθοσφαίρισης. Ο Ονήσιλος διατηρούσε ομάδα ποδοσφαίρου σάλας, η οποία το 2014 που αποχώρησε από την ΚΟΠ συμμετείχε στη Β΄ κατηγορία ποδοσφαίρου σάλας ανδρών Κύπρου. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Παπαμωυσέως, Στέλιος (2013). Από την ενοποίηση... στ' αστέρια (Κυπριακό ποδόσφαιρο 1953-2013). Λευκωσία: Ο Συγγραφέας. «Το μπάσκετ στην επαρχία (Ονήσιλλος)». kerkida.net. 2014-01-22. Αρχειοθετήθηκε από το πρωτότυπο στις 2016-01-03. https://web.archive.org/web/20160103184421/http://www.kerkida.net/articles/v-katigoria/eidiseis/onisillos-sotiras/26185-synenteyki-to-mpasket-tis-eparhias-onisillos. Ανακτήθηκε στις 2014-04-23. Κυριάκου, Άκης (28 Σεπτεμβρίου 2014). «Η αποχώρηση του Ονήσιλου Σωτήρας». www.sigmalive.com. Αρχειοθετήθηκε από το πρωτότυπο στις 3 Ιανουαρίου 2016. Ανακτήθηκε στις 3 Ιανουαρίου 2016. Ποδόσφαιρο στην Κύπρο Επίσημος ιστότοπος Προφίλ στην ιστοσελίδα της ΚΟΠ Ύμνος Ονήσιλου Σωτήρας στο Youtube